
REPUBLIKA HRVATSKA
VARAŽDINSKA ŽUPANIJA
OPĆINA JALŽABET
Općinsko vijeće
Klasa: 024-01/22-01/29
Urbroj: 2186-4-01-1-22-1
Jalžabet, 29.03.2022. godine

Temeljem Poslovnika o radu Općinskog vijeća Općine Jalžabet, članak 89. („Službeni vjesnik Varaždinske županije“ br. 43/09) sastavljen je 

ZAPISNIK
sa 8. sjednice Općinskog vijeća Općine Jalžabet, održane 29.03.2022. godine, u Domu kulture Jalžabet. Početak sjednice u 18.30h.

Prisutni vijećnici: Domagoj Cafuk, Tomislav Gluhak, Damir Hruško, Sandra Hruško, Davomir Jagačić, Nikola Križanić, Ljubica Sačić, Siniša Sreček, Vladimir Tenšić, Nikola Vuković, Miladin Žerajić, Snježana Arić i Mirko Magić
Ostali prisutni: Rajko Solar - općinski načelnik, Borko Mikić - pročelnik JUO i Ivan Špoljarić - direktor Inovativni centar d.o.o.

Sjednicu vodi predsjednik Općinskog vijeća Siniša Sreček. Pozdravlja prisutne, konstatira da je na sjednici prisutno svih trinaest vijećnika. 
Potvrđuje se kvorum za pravovaljano donošenje odluka i predlaže sljedeći dnevni red:
1. Usvajanje zapisnika sa 7. sjednice Općinskog vijeća
2. Aktualni sat
3. Zaključak o prihvaćanju Izvješća o radu Općinskog načelnika za razdoblje od 01.07. do   
    31.12.2021. godine
4. Donošenje Kodeksa ponašanja nositelja političkih dužnosti u Općini Jalžabet
5. Zaključak o usvajanju Izvješća o izvršenju Plana djelovanja u području prirodnih 
    nepogoda za 2021. godinu
6. Odluka o davanju suglasnosti za provedbu ulaganja – Dječje igralište i vanjski fitnes park
7. Odluka o Izmjenama i dopunama Odluke o klasifikaciji radnih mjesta službenika i  
     namještenika Općine Jalžabet
8. Odluka o III izmjenama i dopunama Odluke o koeficijentima za obračun plaće službenika i 
    namještenika Općine Jalžabet
9. Odluku o izmjeni Poslovnika o radu Općinskog vijeća Općine Jalžabet	
10. Odluka o prihvaćanju Izvršenja proračuna Općine Jalžabet za 2021. godinu
11. Usvajanje Izvješća o izvršenju Programa održavanja komunalne infrastrukture za 2021.  
      godinu
12. Usvajanje Izvješća o izvršenju Programa gradnje objekata i uređaja komunalne  
      infrastrukture za  2021. godinu
13. Odluka o stjecanju poslovnog udjela u GKP PRE-KOM d.o.o. 
14. Program utroška sredstava ostvarenih od šumskog doprinosa u 2022. godini
15. Odluka o ukidanju svojstva javnog dobra na k.č.br. 2156/7, K.O. Jalžabet
[bookmark: _Hlk98410075]16. Program korištenja sredstava od raspolaganja poljoprivrednim zemljištem u vlasništvu 
      Republike Hrvatske na području Općine Jalžabet  za 2022. godinu
17. Zaključak o prihvaćanju Izvješća o korištenju sredstava od raspolaganja poljoprivrednim 
      zemljištem u vlasništvu Republike Hrvatske za 2021. godinu
18. Zaključak o prihvaćanju Izvješća o korištenju sredstava od promjene namjene  
      poljoprivrednog zemljišta za 2021. godinu
19. Odluka o otpisu nenaplativih i zastarjelih potraživanja
20. Odluka o imenovanju ulica u naselju Kelemen
21. Odluka o mjerama poticaja za energetsku obnovu i kupnju nekretnina na području  
      Općine Jalžabet
22. Odluka o osnivanju Socijalnog vijeća Općine Jalžabet 
23. Izvješće o radu davatelja javne usluge za 2021. godinu, Čistoća d.o.o.
24. Zaključak o prihvaćanju Izvješća o izvršenju Plana gospodarenja otpadom Općine Jalžabet  
      za 2021. godinu
25. Razno

Predsjednik Općinskog vijeća stavlja prijedlog dnevnog reda na glasanje. 
Usvojen je jednoglasno od strane prisutnih vijećnika. 
Točka 1. Usvajanje zapisnika sa 7. sjednice Općinskog vijeća
Predsjednik Općinskog vijeća stavlja prijedlog zapisnika sa 7. sjednice Općinskog vijeća na glasanje. 
Za prijedlog glasa svih trinaest vijećnika. Prijedlog je prihvaćen.
Točka 2. Aktualni sat
Predsjednik Općinskog vijeća Siniša Sreček poziva vijećnike na postavljanje pitanja načelniku.
Snježana Arić, pita što se i u kojem roku planira poduzeti na sanaciji ceste u Jakopovcu i Kaštelancu. Smatra cestu jako oštećenom.
Miladin Žerajić, pita na koji način se općina planira uključiti u prihvat izbjeglica iz Ukrajine i koje oblike pomoći ponuditi izbjeglicama. 
Ljubica Sačić, pita po kojim kriterijima i da li je bila komisija za podjelu novaca udrugama te koja je to novo osnovana udruga iz Novakovca dobila 10.000 kuna u sklopu natječaja za udruge.
Nikola Vuković, pita da li je u nekom trenutku za Općinu bila prioritetna izgradnja ceste od vidovića desno prema farmama i zašto, koliko je to plaćeno. Neslužbeno doznajem da je izgradnja koštala možda čak i 1.000.000 kuna te se pitam nije li se radilo o potencijalnom sukobu interesa. Ujedno pita načelnika da li je on svojim radom naštetio ugledu općine s obzirom na nedavne napise u medijima.
Davomir Jagačić, komentira nedavnu akciju organiziranog sakupljanja i odvoza otpada.
Navodi lokacije koje smatra posebno onečišćenima širom Općine Jalžabet. Pita dokle je stigla staza kod KTC-a, to je put koji svakodnevno koriste pješaci.
	Domagoj Cafuk, pita planira li dati Općina suglasnost za eventualnu prijavu nogometnih klubova na natječaj Županijskog nogometnog saveza - Iskaz interesa za poboljšanje sportske infrastrukture.
Predsjednik općinskog vijeća poziva načelnika da odgovori na postavljena pitanja vijećnika.
	Rajko Solar, cesta Kaštelanec – Jakopovec je u nadležnosti ŽUC-a. S naše strane su poduzeti koraci na osiguranju pješaka, dobivene su suglasnosti MUP-a za postavljanje pješačkih prijelaza. U kontaktu smo sa ŽUC-om, u njihovom proračunu predviđeno je jako malo sredstava za našu Općinu. Za prihvat izbjeglica smo dali na korištenje domove kojima raspolažemo. Pojedine privatne kuće su dane na korištenje za izbjeglice. Sufinanciraju se troškovi režija. Natječaj za udruge je objavljen i javno dostupan na webu Općine, svi podaci su javno dostupni zainteresiranima, osnovano je povjerenstvo koje donosilo odluke sukladno uvjetima. Da je u Novakovcu osnovana neka nova udruga, ja to ne znam, da smo dodijelili 10.000 kuna nekoj udruzi iz Novakovca također ne znam. Svi podaci od dodijeljenim sredstvima su Vam na webu objavljeni. Možda ste mislili na Udrugu za ranu intervenciju Varaždinske županije. To je udruga koja djeluje i na području naše Općine, ima korisnike iz naše Općine.  Podatke o izgrađenoj cesti prema farmama pribaviti će JUO i dostaviti do slijedeće sjednice, bio sam oporbeni vijećnik u vrijeme gradnje ceste te mi detalji nisu poznati. Smatram da ne nanosim štetu ugledu Općine Jalžabet. Štoviše, smatram da smo svi mi pozitivna promjena u ovoj općini. U akciju čišćenja okoliša su se uključili svi koji su htjeli, tako i neki od vas. Smeća nažalost u Općini još ima na raznim mjestima. Pre-kom d.o.o. je besplatno odveo svih osam tona otpada sakupljenog tokom akcije. Zahvaljujem udrugama angažiranim u provedbi akcije. Čim dobijemo suglasnosti Hrvatskih voda i Žuc-a krećemo u uređenje pješačkog prijelaza kod KTC-a. Na iskaz interesa Županijskog nogometnog saveza se mogu javiti nogometni klubovi, pozivam oba naša kluba da se jave u Općinu i mi ćemo se uključiti zajedno sa njima da im se realiziraju projekti.
Točka 3.  Zaključak o prihvaćanju Izvješća o radu Općinskog načelnika za razdoblje od 01.07. do 31.12.2021. godine
Predsjednik općinskog vijeća poziva općinskog načelnika da predstavi točku.
Rajko Solar iznosi Izvješće o radu Općinskog načelnika za razdoblje od 01.07. do 31.12.2021. godine. Navodi poslove koje je obavljao i aktivnosti koje su poduzimane. 
Predsjednik općinskog vijeća poziva vijećnike na raspravu.
Mirko Magić, najavljuje da će kod glasanja po ovoj točki biti suzdržan jer Izvješće nije primio u materijalima. 
Predsjednik općinskog vijeća stavlja točku na glasanje.

	Za prijedlog glasa devet vijećnika, protiv nitko, četiri su suzdržana. Prijedlog je prihvaćen.
Točka 4. Donošenje Kodeksa ponašanja nositelja političkih dužnosti u Općini Jalžabet
Predsjednik općinskog vijeća poziva načelnika općine da predstavi točku.
Rajko Solar, Kodeks smo dužni donesti sukladno zakonu, odnosi se na sve nas. Predlažem da prihvatite prijedlog u obliku u kojem je pripremljen. 
Predsjednik općinskog vijeća poziva vijećnike na raspravu.
Nikola Vuković ističe da je ovaj Kodeks potreban za sve nositelje političkih dužnosti. Pokušao sam neke članke povezati sa dosadašnjim radom općinske uprave i nekorektnog rada ranije vlasti. Navodi primjere ponašanja nositelja političkih ranijih godina koji se kose sa prijedlogom Kodeksa. Posebno ističe članak 8. Kodeksa i ponašanje pojedinaca.
Mirko Magić, nema primjedbi na Kodeks. Spominje raniju temu, cestu prema farmama kao opravdanu aktivnost koju je provela Općina a koriste je svi neometano. 
Predsjednik općinskog vijeća stavlja točku na glasanje.
	Za prijedlog glasa svih trinaest vijećnika. Prijedlog je prihvaćen.
Točka 5. Zaključak o usvajanju Izvješća o izvršenju Plana djelovanja u području prirodnih nepogoda za 2021. godinu

Predsjednik općinskog vijeća poziva načelnika općine da predstavi točku.

Rajko Solar, Izvješće je zakonska obaveza te molim da ga prihvatite.
Predsjednik općinskog vijeća poziva vijećnike na raspravu. Nema zahtjeva.
Predsjednik općinskog vijeća stavlja točku na glasanje.

	Za prijedlog glasa svih trinaest vijećnika. Prijedlog je prihvaćen.
Točka 6. Odluka o davanju suglasnosti za provedbu ulaganja – Dječje igralište i vanjski fitnes park
Predsjednik općinskog vijeća poziva načelnika općine da predstavi točku.
Rajko Solar, predstavlja Odluku, ističe da su sredstva predviđena proračunom za 2022. godinu. Sada je aktualna prijava na natječaj i potreban je suglasnost vijeća te predlaže glasanje za prijedlog. 
Predsjednik općinskog vijeća poziva vijećnike na raspravu.
Mirko Magić, ističe da nisu podržali ni stavku u proračunu te neće ni prijedlog odluke. Navodi Sportski centar koji nije iskorišten, smatra da nije potrebno graditi još jedan centar, ne vidi potrebu za gradnjom posebno na toj lokaciji.
Domagoj Cafuk, podržava gradnju igrališta i fitnes prava, podržao bi gradnju istog u svim naseljima, barem nekoliko sprava da ljudi mogu trenirati.
Tomislav Gluhak, okruženi smo šumama, trebaju ljudi otići u šumu po drva i nikome neće biti hladno i svi budu vježbali.
Siniša Sreček moli vijećnike da se drže rasprave o točki koja je otvorena.
Rajko Solar, vidim potrebu da igrališta imamo u svim naseljima. Također smatram da su šume pluća ove zemlje i da trebamo koristiti obnovljive izvore energije umjesto šuma za grijanje. Treba ih ostavit netaknute.
Predsjednik općinskog vijeća stavlja točku na glasanje.
	
	Za prijedlog glasa devet vijećnika, protiv četiri. Prijedlog je prihvaćen.
	Točka 7. Odluka o Izmjenama i dopunama Odluke o klasifikaciji radnih mjesta službenika i namještenika Općine Jalžabet
Predsjednik općinskog vijeća poziva načelnika Općine da predstavi točku.
Rajko Solar, predstavlja Odluku o klasifikaciji radnih mjesta službenika i namještenika Općine Jalžabet. Vezano na prethodnu Odluku predlaže i otvara raspravu o Odluci o ustroju Jedinstvenog upravnog odjela Općine Jalžabet, a kojom se ukida Odsjek za upravu, administrativne poslove, računovodstvo, proračun i financije. Donošenje navedene odluke argumentira analizom stanja dosadašnjeg poslovanja Općinske uprave. Nakon analize sa zaposlenicima odsjeka utvrđeno je kako je bolje rješenje ukidanje Odsjeka i uvođenje  dva nova radna mjesta između kojih će se podijeliti poslovi.   
Predsjednik općinskog vijeća poziva vijećnike na raspravu o prijedlozima točaka.
Mirko Magić smatra da Jedinstveni upravni odjel mora imati barem dva odsjeka, a ne samo jedan i to komunalni odsjek. Navodi ranije nalaze inspekcija Ministarstva uprave u Općini. Smatra da radno mjesto najmanje dva voditelja odsjeka treba biti sistematizirano, ali ne mora biti nužno i popunjeno. 
	Rajko Solar se ne slaže s navodima g. Magića. Potvrđuje inspekcijske nadzore 2011. godine. Također 2020. godine je bio nadzor iste inspekcije, a Zapisnik sa mjerama koje se moraju poduzeti na osam stranica. Jedinstveni upravni odjel može funkcionirati bez odsjeka, s jednim ili više odsjeka. Imamo primjere općina sa jednim odsjekom ili bez odsjeka.
Predsjednik općinskog vijeća stavlja odluke na glasanje.

	Za prijedloge glasa devet vijećnika, protiv četiri. Prijedlozi su prihvaćeni.
Točka 8. Odluka o III izmjenama i dopunama Odluke o koeficijentima za obračun plaće službenika i namještenika Općine Jalžabet
Predsjednik općinskog vijeća poziva načelnika Općine da predstavi točku.
Rajko Solar, Odluka o koeficijentima se mijenja i zbog Odluke o klasifikaciji radnih mjesta službenika i namještenika Općine Jalžabet kako bi se uskladilo sa Zakonom.
Predsjednik općinskog vijeća poziva vijećnike na raspravu. Nema zahtjeva.
Predsjednik općinskog vijeća stavlja točku na glasanje.
	
	Za prijedlog glasa devet vijećnika, protiv četiri. Prijedlog je prihvaćen.
           Točka 9. Odluku o izmjeni Poslovnika o radu Općinskog vijeća Općine Jalžabet
Predsjednik općinskog vijeća poziva načelnika Općine da predstavi točku.
Rajko Solar, u Poslovnik se dodaje mogućnost elektronskih sjednica u iznimnim slučajevima poput nedavne pandemije i slično. 
Predsjednik općinskog vijeća poziva vijećnike na raspravu.
Mirko Magić, pita da li je predviđeno da netko sudjeluje na sjednici na daljinu a drugi u zajedničkom mjestu održavanja sjednice.
Siniša Sreček potvrđuje mogućnost sudjelovanja dijela vijećnika na daljinu uz sudjelovanje ostalih u samom prostoru održavanja sjednice isključivo uz opravdane razloge sukladno Odluci.
Predsjednik općinskog vijeća stavlja točku na glasanje.
	
	Za prijedlog glasa jedanaest vijećnika, protiv dva. Prijedlog je prihvaćen.
           10. Odluka o prihvaćanju Izvršenja proračuna Općine Jalžabet za 2021. godinu
           Predsjednik općinskog vijeća poziva načelnika Općine da predstavi točku.
           Rajko Solar iznosi detaljno stavke izvršenja proračuna pojašnjavajući pojedine iznose.
           Predsjednik općinskog vijeća poziva vijećnike na raspravu.
           Mirko Magić, smatra da sredstva za političke stranke nisu ispravno proknjižena, da je počinjena računovodstvena greška.
Predsjednik općinskog vijeća stavlja točku na glasanje.
	
           Za prijedlog glasa devet vijećnika, tri protiv i jedan suzdržan. Prijedlog je prihvaćen.
          11. Usvajanje Izvješća o izvršenju Programa održavanja komunalne infrastrukture za 2021. godinu
          Predsjednik općinskog vijeća predlaže da se po točkama 11 do 17 objedini rasprava a glasa za svaku točku pojedinačno. Svi vijećnici su suglasni sa prijedlogom.
	Rajko Solar, pojašnjava točke dnevnog reda obuhvaćene objedinjenom raspravom. Posebno ističe točku 15. i pojašnjava detaljno razloge prijedloga za ukidanje svojstva javnog, dobra nad česticom 2156/7, KO Jalžabet.
	Mirko Magić moli za dodatno pojašnjenje točke 13. 
	Rajko Solar navodi da tu odluku donosimo sukladno ranijim Odlukama povezanim uz preuzimanje posla sakupljanja komunalnog otpada na području Općine Jalžabet od strane GKP PRE-KOM d.o.o.
Predsjednik općinskog vijeća stavlja točku na glasanje.
	
           Za prijedlog glasa devet vijećnika, četiri protiv. Prijedlog je prihvaćen.
          12. Usvajanje Izvješća o izvršenju Programa gradnje objekata i uređaja komunalne infrastrukture za  2021. godinu
Predsjednik općinskog vijeća stavlja točku na glasanje.
	
           Za prijedlog glasa devet vijećnika, četiri protiv. Prijedlog je prihvaćen.
          13. Odluka o stjecanju poslovnog udjela u GKP PRE-KOM d.o.o. 
Predsjednik općinskog vijeća stavlja točku na glasanje.
	
           Za prijedlog glasa dvanaest vijećnika, jedan suzdržan. Prijedlog je prihvaćen.
          14. Program utroška sredstava ostvarenih od šumskog doprinosa u 2022. godini
          Predsjednik općinskog vijeća stavlja točku na glasanje.
          Za prijedlog glasa trinaest vijećnika. Prijedlog je prihvaćen.

         15. Odluka o ukidanju svojstva javnog dobra na k.č.br. 2156/7, K.O. Jalžabet
          Predsjednik općinskog vijeća stavlja točku na glasanje.
          Za prijedlog glasa trinaest vijećnika. Prijedlog je prihvaćen.

         16. Program korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Jalžabet  za 2022. godinu
         Predsjednik općinskog vijeća stavlja točku na glasanje.
         Za prijedlog glasa trinaest vijećnika. Prijedlog je prihvaćen.

         17. Zaključak o prihvaćanju Izvješća o korištenju sredstava od raspolaganja poljoprivrednim zemljištem u vlasništvu Republike Hrvatske za 2021. godinu
         Predsjednik općinskog vijeća stavlja točku na glasanje.
         Za prijedlog glasa trinaest vijećnika. Prijedlog je prihvaćen.

         18. Zaključak o prihvaćanju Izvješća o korištenju sredstava od promjene namjene  
poljoprivrednog zemljišta za 2021. godinu
         Predsjednik općinskog vijeća stavlja točku na glasanje.
         Za prijedlog glasa trinaest vijećnika. Prijedlog je prihvaćen.

         19. Odluka o otpisu nenaplativih i zastarjelih potraživanja
         Predsjednik općinskog vijeća poziva načelnika Općine da predstavi točku.
         Rajko Solar, radi se otpisu potraživanja u ukupnom iznosu od 4.800 kuna. Radi se o dugovanjima za sufinanciranje asfalta, a za koja je istekao zakonski rok za mogućnost naplate i obvezno je otpisivanje. Takvih odluka o otpisu potraživanja u budućnosti morati ćemo donositi još. 
          Predsjednik općinskog vijeća poziva vijećnike na raspravu.
         Ljubica Sačić, pita da li će korisnici otpisa potraživanja moći doći u Općinu po božićnicu i dobiti mogućnost isplate iste.
         Nikola Vuković, želim skrenuti pažnju vijećnika na ime s popisa dužnika za asfalt a to je Petar Novak. Dotična osoba bila je vijećnik koji je uredno primao vijećničku naknadu kao član HDZ-a, ako i druge naknade. Bivši načelnik je takve postupke tolerirao. Pita se čiji su to bili propusti.
         Rajko Solar, dobiti će božićnicu svi, zakonska je obveza da otpišemo ona dugovanja koja moramo. Otvorenih dugovanja ima puno, krenuli smo s naplatom putem odvjetnika jer vani ima preko 80.000 kuna.
          Predsjednik općinskog vijeća stavlja točku na glasanje.
         Za prijedlog glasa trinaest vijećnika. Prijedlog je prihvaćen.

         20. Odluka o imenovanju ulica u naselju Kelemen
         Predsjednik općinskog vijeća poziva načelnika Općine da predstavi točku.
         Rajko Solar, navedena odluka je inicirana od strane nadležnog ureda za urbanizam jer je potrebno dodijeliti kućne brojeve. Odluku o nazivu ulica se predlaže na prijedlog stanovnika Kelemena, a čije prijedloge je prikupio predsjednik općinskog vijeća. 
         Siniša Sreček pojašnjava o kojim se ulicama radi, gdje u naselju počinju i završavaju.
         Predsjednik općinskog vijeća stavlja točku na glasanje.
         Za prijedlog glasa trinaest vijećnika. Prijedlog je prihvaćen.

         21. Odluka o mjerama poticaja za energetsku obnovu i kupnju nekretnina na području Općine Jalžabet
         Predsjednik općinskog vijeća poziva načelnika Općine da predstavi točku.
         Rajko Solar, ove mjere poticaja predviđene su u Proračunu za 2022. godinu. Pripremljen je pravilnik na temelju kojeg će se pripremati dokumentacija za dodjeljivanje sredstava, predviđeno je 10.000 kuna po kućanstvu. Cilj je zadržati ljude u općini ali i doseljavanje. Unatrag 10 godina imamo 400 stanovnika manje. Molim da podržite prijedlog.    
         Predsjednik općinskog vijeća poziva vijećnike na raspravu. Zahtjeva nema.     
         Predsjednik općinskog vijeća stavlja točku na glasanje.
         Za prijedlog glasa trinaest vijećnika. Prijedlog je prihvaćen.

        22. Odluka o osnivanju Socijalnog vijeća Općine Jalžabet 
        Predsjednik općinskog vijeća poziva načelnika Općine da predstavi točku.
         Rajko Solar, točka je zakonska obveza, ima li netko drugačiji prijedlog od predstavljenog slobodno se javi. Socijalno vijeće imati će važnu ulogu.
         Predsjednik općinskog vijeća poziva vijećnike na raspravu. Zahtjeva nema.     
         Predsjednik općinskog vijeća stavlja točku na glasanje.
         Za prijedlog glasa trinaest vijećnika. Prijedlog je prihvaćen.

       23. Izvješće o radu davatelja javne usluge za 2021. godinu, Čistoća d.o.o.
        Predsjednik općinskog vijeća poziva načelnika Općine da predstavi točku.
        Rajko Solar, detaljno obrazlaže pojedine stavke Izvješća, izvješće smatra neprihvatljivim.
        Predsjednik općinskog vijeća poziva vijećnike na raspravu. Zahtjeva nema.     
        Predsjednik općinskog vijeća stavlja točku na glasanje.
        Protiv prijedloga je troje vijećnika. Suzdržanih je deset. Prijedlog nije prihvaćen.

        24. Zaključak o prihvaćanju Izvješća o izvršenju Plana gospodarenja otpadom Općine Jalžabet za 2021. godinu
       Predsjednik općinskog vijeća poziva načelnika Općine da predstavi točku.
       Rajko Solar, predlažem da izvješće prihvatite, pripremljeno je sukladno zakonu.
       Predsjednik općinskog vijeća poziva vijećnike na raspravu. Zahtjeva nema.     
       Predsjednik općinskog vijeća stavlja točku na glasanje.
       Za prijedlog glasa trinaest vijećnika. Prijedlog je prihvaćen.

       25. Razno
       Predsjednik općinskog vijeća upoznaje vijećnike sa dopisom upućenim od strane mještana Općine Jalžabet, g. Bobek Dejana. 
       Rajko Solar, navodi kako je temeljem zahtjeva g. Bobeka izašao na teren kako bi se upoznao sa situacijom. Opisuje problem između susjeda i navodi kako se radi o situaciji koja traje više godina. Iz povijesti dopisa prema Općini vidljivo je kako je ranija općinska vlast sa problemima upoznata godinama. Obavještene su sanitarna i veterinarska inspekcija koje nisu utvrdile nepravilnosti. Postupano je sukladno važećim propisima.  Traži mišljenje vijećnika jer se g. Bobek obratio i vijeću. 
       Ljubica Sačić navodi da je dijelom upoznata sa problemom g. Bobeka jer stanuje u neposrednom susjedstvu. Smatra da se radi o konfliktu između dvoje susjeda. Opisuje način držanja životinja na spornoj lokaciji u susjedstvu, smatra da je način držanja životinja u redu. 
       Nikola Vuković, traži da se životinje na posjedima drže u okviru broja koji je dopušten propisima koji reguliraju uvjete držanje stoke. Predlaže da komunalni redar ponovo izađe na teren, izvrši nadzor i utvrdi drže li se životinje u skladu sa propisima što se tiče načina držanja kao i broja grla.
      Rajko Solar, slaže se prijedlozima i mišljenjima. Komunalni redar je već izlazio, ako je potrebno izaći će ponovo ako je potrebno. Na taj način će se utvrditi činjenice.
      Mirko Magić, osvrće se na izvršenje Proračuna. Smatra da su prihodi manji od rashoda za 1.300.000 kuna. Opet se razročuju sredstva. Smatra da depozit treba koristiti za sudjelovanje u natječajima na koje se općina može prijavit. Pita za ukidanje svojstva javnog dobra po ranijoj točki.
       Miladin Žerajić se zahvaljuje načelniku na poduzete korake kako bi se sanirale ceste za koje se on duže bezuspješno zalagao.
       Nikola Vuković, moli oporbu da na portalima piše samo istinu. Ujedno moli malo vremena da se aktualnom vodstvu u Općini dopusti da radi, ovdje smo tek devet mjeseci. Navodi primjer vrtića, POS stanova, gradnje igrališta, službenog vozila, moli da se ne predbacuju neistine. 
       Domagoj Cafuk moli informaciju o natječajima na koje se Općina javila tokom ove godine.       
       Davomir Jagačić konstatira da slijedi priključivanje kanalizacije te naplata iste.       
       Rajko Solar, komentira priključivanje na kanalizaciju koja se već duže vrijeme radi, nastaviti će se i dalje. Nadalje nabraja projekte koje je Općina prijavila na natječaje uz manji ili veći postotak sufinanciranja iz različitih izvora te projekte koji su u različitim fazama pripreme.


       Predsjednik Općinskog vijeća Siniša Sreček zahvaljuje sudionicima na sudjelovanju u radu.
Sjednica je završila u 20.10 h

  Zapisničar						           	Predsjednik općinskog vijeća
Borko Mikić				                               		  Siniša Sreček

